Särkemä

Särkemä (myös Särkemäjärvi) on Kanta-Hämeessä Hämeenlinnan Hauholla Kokkilan kylässä sijaitseva järvi.

 Maantietoa 
Järven pinta-ala on 13,5 hehtaaria, se on 1,9 kilometriä pitkä ja 350 metriä leveä. Se on muodostunut harjualueelle, jonka osia ovat luoteessa Supanmäki, eteläpuolella Särkemän ja Luijasen välissä Tampinvuori sekä kaakossa Myllyvuori. Järven ylitse kulkee yhdystie 3055, joka erottaa luoteispään muusta järvestä. Järvellä ei ole kartan mukaan saaria. Sen rantaviivan pituus on 7,5 kilometriä.

 Luontoarvoja 
Myllyvuori ja Tampinvuori ovat osa Särkemäjärvenharjun aluetta, joka puolestaan on osa laajempaa Kosken–Tampereen saumamuodostumaa. Myllyvuorella ja Tampinvuorella kasvaa mäntyvaltaista puolukkatyypin metsää, jossa esiintyy muun muassa keltatalvikkia, kissankäpälää ja tunturikurjenhernettä. Särkemässä on kelluvia turvelauttoja.

 Vesistösuhteet 
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Pyhäjärven alueeseen (35.774) se kuuluu. Järven vedenpinnan korkeus on 106,3 metriä mpy. Samalla korkeudella on eteläpuolinen Luijanen, jonka kapea salmi yhdistää Särkemään. Järvellä ei ole laskuojaa, mutta järvestä imeytyy vesiä maahan, josta ne purkautuvat Kirriseen.

 Lähteet 

Luokka:Pyhäjärven alue (Hauhon alue)
Luokka:Botin luomat artikkelit
Luokka:Hauhon järvet